CELEX: 32003D0138
Language: hr
Date: 2003-02-27 00:00:00
Title: 2003/138/EZ: Odluka Komisije od 27. veljače 2003. o utvrđivanju norme za obilježavanje dijelova i materijala u vozilu na temelju Direktive 2000/53/EZ Europskog parlamenta i Vijeća o otpadnim vozilima (priopćeno pod brojem dokumenta C(2003) 620)  Tekst značajan za EGP

15/Sv. 32
            
            
               HR
            
            
               Službeni list Europske unije
            
            
               86
            
         32003D0138
   
               L 053/58
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 27. veljače 2003.
   o utvrđivanju norme za obilježavanje dijelova i materijala u vozilu na temelju Direktive 2000/53/EZ Europskog parlamenta i Vijeća o otpadnim vozilima
   (priopćeno pod brojem dokumenta C(2003) 620)
   (Tekst značajan za EGP)
   (2003/138/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 8. stavak 2.,
   budući da:
   
               (1)
            
            
               Komisija je na temelju Direktive 2000/53/EZ dužna utvrditi norme za obilježavanje dijelova i materijala koje će koristiti proizvođači vozila kao i proizvođači materijala i opreme kako bi se, posebno, olakšalo prepoznavanje dijelova i materijala koji su prikladni za recikliranje i oporabu.
            
         
               (2)
            
            
               Bilo bi primjereno utvrditi dodatne norme za obilježavanje na temelju praktičnih iskustava stečenih kod recikliranja i oporabe otpadnih vozila.
            
         
               (3)
            
            
               Mjere predviđene ovom Odlukom u skladu su s mišljenjem Odbora iz članka 11. Direktive 2000/53/EZ,
            
         DONIJELA JE OVU ODLUKU:
   Članak 1.
   Ne dovodeći u pitanje članak 3. stavak 3. Direktive 2000/53/EZ, države članice poduzimaju potrebne mjere kako bi proizvođači vozila, u dogovoru s proizvođačima materijala i opreme, kod označivanja i prepoznavanja dijelova i materijala vozila koristili nomenklaturu ISO normi za obilježavanje dijelova i materijala koje su navedene u Prilogu ovoj Odluci.
   Članak 2.
   Ova će se Odluka revidirati dvije godine nakon njezinog stupanja na snagu na temelju praktičnih iskustava stečenih kod recikliranja i oporabe otpadnih vozila kako bi se prema potrebi utvrdile norme za obilježavanje dijelova i materijala i za druge materijale.
   Članak 3.
   Ova se Odluka primjenjuje od 1. srpnja 2003.
   Članak 4.
   Ova je Odluka upućena državama članicama.
   
      Sastavljeno u Bruxellesu 27. veljače 2003.
      
         
            Za Komisiju
         
         Margot WALLSTRÖM
         
            Članica Komisije
         
      
   
   
      (1)  SL L 269, 21.10.2000., str. 34.
   PRILOG
   Za označivanje i prepoznavanje plastičnih dijelova i materijala u vozilima mase veće od 100 grama primjenjuje se sljedeća nomenklatura:
   
               —
            
            
               ISO 1043-1 Plastika – oznake i skraćeni nazivi. Dio 1.: Osnovni polimeri i njihove posebne značajke.
            
         
               —
            
            
               ISO 1043-2 Plastika – oznake i skraćeni nazivi. Dio 2.: Punila i pojačivači.
            
         
               —
            
            
               ISO 11469 Plastika – Prepoznavanje prema vrsti polimera i označivanje plastičnih proizvoda.
            
         Za označivanje i prepoznavanje elastomernih dijelova i materijala u vozilima mase veće od 200 grama primjenjuje se sljedeća nomenklatura:
   
               —
            
            
               ISO 1629 Kaučuk i lateksi – Nomenklatura. Ovo se ne primjenjuje za označivanje guma na kotačima vozila.
            
         Znakovi „<” i „>” koji se koriste u normama ISO mogu se zamijeniti zagradama.